Lagria hirta

Lagria hirta er en skyggebille, den eneste representanten i Nord-Europa for den store gruppen Lagriinae.

Utseende 
En middelsstor (7-8 millimeter), noe pæreformet, hvelvet, blank, tydelig hårete skyggebille. Forkroppen er svart, dekkvingene rødbrune. Ulikt mange andre skyggebiller har den et forholdsvis tynt hudpanser. Den kjennes også på relativt smal forkropp. Antennene er forholdsvis lange og kraftige.

Levevis 
Disse billene påtreffes gjerne krypende i vegetasjonen eller på bakken. Arten forekommer i åpen skog eller på enger, helst på sandig grunn. Larvene lever av råtnende, organisk materiale, de voksne billene besøker blomster for å ete nektar og pollen.

Utbredelse 
Arten er vidt utbredt i Europa, Nord-Afrika, Vest- og Sentral-Asia. I Norge er den vanlig på Sør- og Østlandet og er ikke vurdert som truet .

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien hårskyggebiller, Lagriinae Latreille, 1825
 Stammen Lagriini Latreille, 1825
 Understammen Lagriina Latreille, 1825
 Slekten Lagria Fabricius, 1775 - i Norge:
 Lagria hirta (Linnaeus, 1758)

Referanser

Eksterne lenker 
 Atlas of Living Australia - Lagriini 
 bugguide.net - bildedatabas eover nordamerikanske insekter 
 

Skyggebiller
Biller formelt beskrevet i 1758
Dyr formelt beskrevet av Carl von Linné